جدید الحاد

جدید الحاد  ایک اصطلاح ہے جسے 2006ء میں صحافی گیری وولف نے وضع کی تھی۔ اس کا مقصد اکیسویں صدی کے ملحدین کے موقفوں کو بیان کرنا تھا۔<ref>Lois Lee & Stephen Bullivant, A Dictionary of Atheism (Oxford University Press, 2016).</ref> جدید دور کے الحاد کی ترقی ان مفکرین اور مصنفین کی مرہون منت ہے جو یہ دعوٰی کرتے ہیں کہ اندھے عقیدے، مذہب اور غیر عقلیت پسندی کو یوں ہی برداشت نہیں کیا جانا چاہیے بلکہ اس کا مقابلہ کیا جانا چاہیے، اس کی تنقید ہونی چاہیے اور اس کا پردہ عقلی دلائل کے ذریعے فاش کیا جانا چاہیے جہاں کہیں بھی ان کی اثر و رسوخ حکومت، تعلیم اور میدان سیاست میں ابھر سکے۔ رچرڈ اوسٹلنگ، بیٹرنڈ رسل، جنہوں نے 1927ء میں ایک انشائیہ لکھا تھا جس کا عنوان یہ تھا کہ میں مسیحی کیوں نہیں ہوں؟''۔ یہ اصحاب  یہ سفارشات کر چکے ہیں جو جدید ملحدین ان کی ہی تجاویز سے میل کھاتی ہیں۔ ان کے مطابق جدید الحاد اور قدیم الحاد میں کوئی فرق نہیں ہے۔

جدید الحاد پر مذہب نوازوں کی تنقید 
جہاں جدید ملحدین انتہا پسندانہ انداز میں مذہب اور قدامت پسندی کے مقابلے پر زور دیتے ہیں، وہیں وہ خود مذہب پسندوں اور خدا پرستوں کی تنقید کا شکار ہوئے ہیں۔ چنانچہ مذہب پرستوں اور خدا پر ایقان رکھنے والوں نے ان حضرات پر تنقید کی ہے کہ جدید ملحدوں کی ایک خصوصیت یہ ہے کہ ان کی غالب بلکہ اغلب ترین اکثریت اندھی تقلید کرتی ہے مگر اس دھوکے کا شکار ہے کہ وہ عقل کی بنیاد پر اور خوب سوچ سمجھ کر اپنے نظریات قائم کیے ہوئی ہے، ان کی 95 فیصد سے زیادہ اکثریت شوقیہ و بہ طور فیشن ملحد ہوتی ہے جنہیں خود اپنی ہی فکر کے صغری کبری، مضمرات و حدود معلوم نہیں ہوتے۔ ان سے ان کے اپنے ہی ڈسکورس کے اصولوں کے مطابق سوال کیا جائے تو 95 فیصد کو تو سوال ہی سمجھ نہیں آتا، جواب دینا تو درکنار۔ ان کی اکثریت اپنی فکر پر اٹھائے گئے علمی اعتراضات کا جواب دینے کے بہ جائے بس ایک ہی حکمت عملی پر عمل پیرا ہوتی ہیں: ”مذہب کو کوسو” کہ شاید لوگ اس پراپیگنڈے سے متاثر ہو کر اصل مدعے کو بھول جائیں (آپ کسی الحادی پیج/گروپ میں جا کر ایک عدد علمی اعتراض کرکے دیکھ لیں آپ کو سبق مل جائے گا)۔ جن مسائل اور سوالات کے حل پیش کرنے سے خود ان کے بڑے زعما قاصر آکر اب ان سوالات سے پیچھا چھڑانے کی کوشش کرتے ہیں اور انہیں سنجیدہ نہیں لیتے (مثلًا اخلاق یا وجود کی معنویت کا سوال، سائنس، انسانی حقوق یا جمہوریت کی آفاقیت کا دعوی وغیرہ)۔ ملکی ملحدین کے بارے میں یہ تبصرے ہیں کہ ان مسائل کے جواب صادر کرنے کے لیے مضحکہ خیز بحثیں کرنے میں مصروف رہتے ہیں وہ بھی متعلقہ مباحث سے واقفیت حاصل کیے بغیر ہی ہیں۔ یہ سب دیکھ کر ان ملحدوں کی عقلی کیفیت پر حیرانی ہوتی ہے کہ ایک طرف عقل کا دعوٰی اور دوسری طرف ایسی عقل دشمنی۔

مزید دیکھیے 
 الحاد

حوالہ جات 

تاریخ افکار
دہریت
ضد خدا پرستی
ہجویہ
اسلام متعلقہ نزاعات